Document ID: 32004L0084

PADOMES DIREKTĪVA Nr. 2004/84/EK
(2004. gada 10. jūnijs),
ar kuru groza Direktīvu 2001/113/EK, kas attiecas uz cilvēku uzturam paredzētiem augļu džemiem, želejām un marmelādēm un saldinātu kastaņu biezeni
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu,
tā kā:
(1)
Padomes Direktīva 2001/113/EK (1) ietver būtiskas prasības, kādām jāatbilst I pielikumā uzskaitītajiem ražojumiem, ietverot “džemu” un “marmelādi”, lai šos ražojumus varētu brīvi pārvietot iekšējā tirgū.
(2)
Vācu valodas versijā ražojumu nosaukumus “Konfitüre” un “Marmelade” attiecīgi lieto, lai apzīmētu “džemu” un “marmelādi”.
(3)
Dažos Austrijas un Vācijas vietējos tirgos, piemēram, zemnieku ražojumu tirgos vai svētdienas tirgos terminu “Marmelade” ierasts lietot, lai apzīmētu ražojumu, ko dēvē par “džemu”. Tādos gadījumos terminu “Marmelade aus Zitrusfrüchten” lieto termina “Marmelade” vietā, lai nošķirtu šo divu kategoriju ražojumus.
(4)
Tālab Austrijai un Vācijai der likt vērā šīs tradīcijas, paredzot pasākumus, kas vajadzīgi, lai izpildītu Direktīvas 2001/113/EK prasības.
(5)
Šo direktīvu vajadzētu piemērot no 2004. gada 12. jūlija, lai pilnībā tiktu gūts labums no tās noteikumiem,
IR PIEŅĒMUSI ŠO DIREKTĪVU.
1. pants
Vācu valodas versijā Direktīvas 2001/113/EK I pielikumu aizstāj ar pielikumu šai direktīvai.
2. pants
Šī direktīva stājas spēkā nākamajā dienā pēc tās publicēšanas Eiropas Savienība Oficiālajā Vēstnesī.
To piemēro no 2004. gada 12. jūlija.
3. pants
Šī direktīva ir adresēta dalībvalstīm.
Luksemburgā, 2004. gada 10. jūnijā

Labels: 3
0
18
17